മാര്ക്ക് ജിഹാദ് കേരളത്തെ മതതീവ്രവാദ കേന്ദ്രമാക്കാന് ശ്രമമെന്ന് എസ്എഫ്ഐ..പ്രതിഷേധം പുകയുന്നു തിരുവനന്തപുരം കേരളത്തില് മാര്ക് ജിഹാദ് എന്ന ദില്ലി സര്വ്വകലാശാല പ്രൊഫസറുടെ പരാമര്ശത്തില് പ്രതിഷേധം ശക്തം. സര്വ്വകലാശാല പ്രൊഫസറായ രാകേഷ് കുമാര് പാണ്ഡെയാണ് കേരളത്തില് നിന്നുള്ള വിദ്യാര്ത്ഥികള്ക്കെതിര വിവാദ പരാമര്ശം നടത്തിയത്. കേരളത്തില് ലൗ ജിഹാദ് പോലെ മാര്ക്ക് ജിഹാദും ഉണ്ടെന്നായിരുന്നു പ്രൊഫസറുടെ പരാമര്ശം. Mark Jihad In Kerala, Delhi University Professor Controversial Statement ദില്ലി സര്വ്വകലാശാലയിലെ ഡിഗ്രി പ്രവേശന നടപടികളുമായി ബന്ധപ്പെട്ടാണ് കിരോരി മാര് കോളേജിലെഫിസിക്സ് പ്രൊഫസറായ രാകേഷ് വിമര്ശനം ഉന്നയിച്ചത്. ഇത്തവണ സര്വ്വകലാശാലയില് കൂടുതല് മലയാളി വിദ്യാര്ത്ഥികള്ക്ക് പ്രവേശനം ലഭിച്ചിരുന്നു. ഇതാണ് രാകേഷിനെ ചൊടിപ്പിച്ചത്. കേരള ബോര്ഡ് എല്ലാവര്ക്കും 100 ശതമാനം മാര്ക്ക് നല്കുന്നു. അതുകൊണ്ട് തന്നെ പെട്ടെന്ന് വിദ്യാര്ത്ഥികള്ക്ക് എവിടേയും പ്രവേശനം ലഭിക്കുമെന്നയാിരുന്നു രാകേഷിന്റെ പരാമര്ശം. ദക്ഷിണേന്ത്യന് സംസ്ഥാനങ്ങളില് നിന്ന് ദില്ലി സര്വ്വകലാശാലകളിലേക്കുള്ള വിദ്യാര്ത്ഥികളുടെ കൂടുതലായുള്ള കടന്നുവരവിനെ സാധാരണമെന്ന നിലയിലോ അല്ലേങ്കില് വലിയ വികസന മുന്നേറ്റമെന്ന നിലയിലോ വിലയിരുത്താന് ആകില്ലെന്നും രാകേഷ് പറഞ്ഞിരുന്നു.രണ്ടോ മൂന്നോ വര്ഷമായി ചില സംഘടിത നീക്കങ്ങള് നടക്കുന്നുണ്ട്. ജവഹര്ലാല് നെഹ്റു യൂണിവേഴ്സിറ്റിയില് പരീക്ഷിച്ച അതേ നടപടിയാണ് ഇടതുപക്ഷം ദില്ലി സര്വ്വകലാശാലയിലും നടപ്പാക്കാന് ആലോചിക്കുന്നത്. കൊവിഡിന്റെ പശ്ചാത്തലത്തില് വിദ്യാര്ത്ഥികള്ക്ക് 100 ശതമാനം മാര്ക്ക് ലഭിക്കുന്ന വിദ്യാര്ത്ഥികളുടെ എണ്ണം വര്ധിച്ചിരിക്കാം. എന്നാല് ഈ പ്രവണത നേരത്തേ തന്നെ ഉണ്ടെന്നും അധ്യാപകന് ആരോപിച്ചു. മെറിറ്റ് അടിസ്ഥാനമാക്കിയുള്ള പ്രവേശനങ്ങളില് വിദ്യാര്ത്ഥികള് മാനദണ്ഡം ചൂഷണം ചെയ്യാന് ശ്രമിക്കുന്നത് തടയാന് ദില്ലി സര്വ്വകലാശാല പ്രവേശന പരീക്ഷ നടത്തണമെന്നും രാകേഷ് ആവശ്യപ്പെട്ടു. കേരളത്തില് നിന്നുള്ള വിദ്യാര്ത്ഥികള്ക്ക് ഇംഗ്ലീഷോ ഹിന്ദിയോ അറിയില്ലെന്നും രാകേഷ് കുറ്റപ്പെടുത്തിയിരുന്നു. അധ്യാപകരുമായി പോലും വിദ്യാര്ത്ഥികള്ക്ക് സംസാരിക്കാന് സാധിക്കുന്നില്ല. ദില്ലിയില് കേരളത്തില് നിന്നു ംവരുന്ന വിദ്യാര്ത്ഥികള്ക്ക് താമസം ഒരുക്കാന് ചില ഏജന്സികള് ഫണ്ട് നല്കുന്നുണ്ടെന്നും രാകേഷ് ആരോപിച്ചു. ആര്എസ്എസുമായി ബന്ധമുള്ള നാഷണല് ഡെമോക്രാറ്റിക് ടീച്ചേഴ്സ് ഫ്രണ്ടിന്റെ മുന് പ്രസിഡന്റ് ആണ് രാകേഷ് കുമാര് പാണ്ഡെ. അതേസമയം പരാമര്ശം വിവാദമായെങ്കിലും മാപ്പ് പറയില്ലെന്ന നിലപാടിലാണ് രാകേഷ് പാണ്ഡെ. അതേസമയം അഡ്മിഷന് സമയത്ത് കുട്ടികളെ വേര്തിരിച്ച് കാണുന്ന പതിവ് സര്വ്വകലാശാലയില് ഇല്ലെന്ന് ഡിയു സര്വ്വകലാശാല മുന് എക്സിക്യൂട്ടീവ് കമ്മിറ്റി അംദം രാജേഷ് ഝാ പറഞ്ഞു. കുട്ടികളുടെ അഡ്മിഷനുമായി ബന്ധപ്പെട്ട് പ്രത്യേക രീതിയുണ്ട്. ഡിയു ഒരു കേന്ദ്രസര്വ്വകലാശാലയാണ്. അഡ്മിഷന് സമയത്ത് വിദ്യാര്ത്ഥി കേരളത്തില് നിന്നോ പശ്ചിമ ബംഗാളില് നിന്നോ മറ്റെവിടെ നിന്നോ ആണെന്നത് സര്വ്വകലാശാല പരിശോധിക്കാറില്ല. ഇത്തരത്തിള് വിവേചനപരവും അസ്ഥിരവുമായ പദങ്ങള് വിദ്യാര്ത്ഥികള്ക്കെതിരെ ഉപയോഗിക്കാന് അനുവദിക്കില്ലെന്നും അദ്ദേഹം പറഞ്ഞു. സുന്ദരീ... റെഡില് അതീവ സുന്ദരിയായി ഭാവനയുടെ ചിത്രങ്ങള്, ഏറ്റെടുത്ത് ആരാധകര് അതേസമയം കേരളത്തെ തീവ്രവാദ കേന്ദ്രമെന്ന് വരുത്തിത്തീര്ക്കാനുള്ള സംഘ്പരിവാര് ശ്രമമാണ് പരാമര്ശത്തിന് പിന്നിലെന്ന് എസ്എഫ്ഐ പ്രതികരിച്ചു. ദില്ലി സര്വ്വകലാശാലയില് കേരളത്തില് നിന്നുള്ള വിദ്യാര്ഥികളെ ഒഴിവാക്കാനുള്ള ശ്രമം നടക്കുന്നുവെന്ന് എസ് എഫ് ഐ അഖിലേന്ത്യ പ്രസിഡന്റ് വി പി സാനു ആരോപിച്ചു. മലയാളി വിദ്യാര്ഥികള്ക്ക് കൂടുതല് അഡ്മിഷന് ലഭിക്കുന്നത് മറ്റ് വിദ്യാര്ഥികള്ക്ക് അവസരം കുറയ്ക്കുന്ന് എന്ന് വരുത്തി തീര്ക്കാനുള്ള ശ്രമത്തിന്റെ ഭാഗാമായാണ് ഇപ്പോഴത്തെ വിവാദങ്ങളെന്ന് സാനു പറഞ്ഞു. കേരളത്തില്നിന്ന് എന്ത് വന്നാലും അത് ജിഹാദ് ആണെന്ന നിലയ്ക്ക് കേരളത്തെ ഒരു മതതീവ്രവാദികളുടെ കേന്ദ്രമാക്കി മുദ്രകുത്താന് വേണ്ടിയിട്ടുള്ള വലിയ ശ്രമം എല്ലാ ഭാഗത്തുനിന്നും നടക്കുന്നുണ്ടെന്നും സാനു ആരോപിച്ചു. source: oneindia.com